
1. Introducere
Regulamentul (CE) nr. 1060/2009 al Parlamentului European și al Consiliului privind agențiile de rating de credit
 a fost una dintre măsurile adoptate ca urmare a crizei financiare pentru a restabili încrederea pieței și a spori protecția investitorilor. Acest regulament, astfel cum a fost revizuit ulterior în 2011
 și în 2013
, a introdus cerințe de înregistrare și de autorizare pentru agențiile de rating de credit (ARC), o autoritate unică de supraveghere în UE, Autoritatea Europeană pentru Valori Mobiliare și Piețe (ESMA), precum și norme privind conflictele de interese și cerințe în materie de transparență și de publicare de informații pentru ARC.
Regulamentul (CE) nr. 1060/2009, astfel cum a fost modificat în 2011, împuternicește Comisia să adopte acte delegate cu privire la:
· taxele care trebuie plătite de agențiile de rating de credit (ARC) Autorității Europene pentru Valori Mobiliare și Piețe (ESMA) pentru înregistrare și supraveghere [articolul 19 alineatul (2)];

· normele de procedură pentru exercitarea competenței de a impune amenzi sau penalități cu titlu cominatoriu de către ESMA [articolul 23e alineatul (7)];
· măsuri care să detalieze sau să modifice criteriile de echivalență pentru țările terțe [articolul 5 alineatul (6)] și
· modificarea anexelor la Regulamentul (CE) nr. 1060/2009 (articolul 37).
2. Temei juridic
Articolul 38a alineatul (1) din Regulamentul (CE) nr. 1060/2009 prevede obligația prezentării acestui raport. În temeiul acestei dispoziții, competența de a adopta acte delegate îi este conferită Comisiei pentru o perioadă de patru ani de la 1 iunie 2011, iar Comisia are obligația de a elabora un raport privind delegarea de competențe cel târziu cu șase luni înainte de încheierea perioadei de patru ani.
3. Exercitarea delegării de competențe
A) Taxele pentru înregistrare și supraveghere
În conformitate cu articolul 19 alineatul (1) din Regulamentul (CE) nr. 1060/2009, ESMA aplică ACR taxe în conformitate cu regulamentul respectiv și cu regulamentul delegat al Comisiei. Taxele respective acoperă integral cheltuielile ESMA necesare înregistrării, certificării și supravegherii agențiilor de rating de credit, precum și rambursării oricăror costuri pe care le pot suporta autoritățile competente în temeiul regulamentului menționat, în special ca urmare a delegării unor sarcini în conformitate cu articolul 30 din Regulamentul (CE) nr. 1060/2009.
În conformitate cu articolul 19 alineatul (2) din Regulamentul (CE) nr. 1060/2009, Comisia adoptă un act delegat privind taxele, stabilind în special tipurile de taxe, premisele colectării taxelor, cuantumul acestora, modalitatea de colectare și modul în care ESMA rambursează autorităților competente orice costuri pe care le pot suporta acestea pentru efectuarea unor activități în temeiul Regulamentului (CE) nr. 1060/2009, în special ca urmare a delegării unor sarcini în conformitate cu articolul 30 al acestuia. Cuantumul taxei aplicate unei agenții de rating de credit acoperă toate costurile administrative și este proporțional cu cifra de afaceri a agenției de rating de credit în cauză.

La 24 februarie 2011, Comisia Europeană a solicitat avizul tehnic al Autorității Europene pentru Valori Mobiliare și Piețe, pe care l-a primit la 17 mai 2011. În cursul pregătirii avizului său tehnic, ESMA a desfășurat o consultare publică în perioada 14-27 aprilie 2011. Ulterior, Comisia a consultat diverse părți interesate cu privire la proiectul de regulament delegat, printre care și experți naționali. Membrii Grupului de experți al Comitetului european pentru valori mobiliare au fost consultați prin procedură scrisă la sfârșitul lunii noiembrie 2011.
Comisia a adoptat regulamentul delegat
 la 7 februarie 2012 și l-a notificat Parlamentului European și Consiliului. În martie 2012, Parlamentul European și Consiliul au informat Comisia cu privire la intenția lor de a nu formula obiecțiuni Actul delegat a fost publicat în Jurnalul Oficial al Uniunii Europene la 28 martie 2012.

B) Normele de procedură 
Regulamentul (CE) nr. 1060/2009 prevede cazurile în care Consiliul de supraveghere al ESMA adoptă o decizie prin care impune unei agenții de rating de credit o amendă sau o penalitate cu titlu cominatoriu.
În temeiul articolului 23e alineatul (7), Comisia Europeană adoptă noi norme de procedură pentru exercitarea competenței de a impune amenzi sau penalități cu titlu cominatoriu, inclusiv dispoziții privind dreptul la apărare, dispoziții temporale și dispoziții privind încasarea amenzilor și a penalităților cu titlu cominatoriu, și adoptă norme detaliate privind termenele de prescripție pentru impunerea și executarea penalităților.
Membrii Grupului de experți al Comitetului european pentru valori mobiliare au fost consultați de Comisie în cursul pregătirii acestui act delegat și au fost, de asemenea, consultați cu privire la proiectul de regulament delegat prin procedură scrisă în iunie 2012.
Comisia a adoptat regulamentul delegat
 la 12 iulie 2012 și l-a notificat Parlamentului European și Consiliului. Nici Parlamentul European, nici Consiliul nu a emis vreo obiecțiune în termenul în care se pot formula obiecțiuni, iar acest termen nu a fost prelungit de niciuna dintre instituții. Actul delegat a fost publicat în Jurnalul Oficial al Uniunii Europene la 16 octombrie 2012.

C) Criteriile de echivalență
Pentru a ține seama de evoluțiile de pe piețele financiare, Comisia este împuternicită să adopte, prin intermediul unui act delegat, măsuri care să detalieze sau să modifice criteriile menționate la articolul 5 alineatul (6) al doilea paragraf, pentru a stabili dacă un cadru juridic și de supraveghere al unei țări terțe poate fi considerat echivalent cu Regulamentul (CE) nr. 1060/2009. Printre altele, ACR din țările terțe respective trebuie să fie supuse unor norme legale obligatorii echivalente cu normele aflate în vigoare în UE
.

Modificarea din 2013 a Regulamentului (CE) nr. 1060/2009 a detaliat dispozițiile Regulamentului (CE) nr. 1060/2009 cu care trebuie să fie echivalente normele legale obligatorii ale țărilor terțe
. Articolul 2 al doilea paragraf punctul 1 din Regulamentul (UE) nr. 462/2013 prevede, de asemenea, că o serie de cerințe legale pentru ACR introduse în 2013 ar face parte din condițiile pentru stabilirea echivalenței doar de la 1 iunie 2018.
Având în vedere cele de mai sus și faptul că, de la introducerea în Regulamentul (CE) nr. 1060/2009
, în 2011, a împuternicirii de a adopta acte delegate, Comisia nu a observat evoluții pe piețele financiare care să necesite detalierea sau modificarea criteriilor de echivalare, până în prezent nu a fost adoptat niciun act delegat.
Comisia a adoptat decizii de punere în aplicare privind recunoașterea cadrului juridic și de supraveghere a nouă jurisdicții ca fiind echivalent cu cerințele Regulamentului (CE) nr. 1060/2009, în conformitate cu procedura menționată la articolul 38 alineatul (3) din regulamentul respectiv. Jurisdicțiile în cauză sunt: Japonia
, Statele Unite ale Americii
, Canada
, Australia
, Argentina
, Brazilia
, Mexic
, Hong Kong
 și Singapore
.

D) Anexele la Regulamentul (CE) nr. 1060/2009
Articolul 37 din Regulamentul (CE) nr. 1060/2009 prevede că, pentru a ține seama de evoluțiile piețelor financiare, inclusiv la nivel internațional, în special în ceea ce privește noile instrumente financiare, Comisia poate adopta, prin intermediul unor acte delegate, măsuri de modificare a anexelor, cu excepția anexei III.
Din 2011, de la introducerea în Regulamentul (CE) nr. 1060/2009 a împuternicirii de a adopta un act delegat
, acest regulament a fost modificat în 2013 prin Regulamentul (UE) nr. 462/2013, care a inclus modificări ale anexelor. Înainte de orice eventuală utilizare viitoare a împuternicirii, trebuie să se observe în primul rând impactul acestor norme modificate asupra piețelor financiare.

4. Concluzii
Comisia și-a exercitat competențele delegate corect și în timp util, asigurând instituirea dispozițiilor necesare pentru ca ESMA să își îndeplinească pe deplin atribuțiile în calitate de autoritate de supraveghere a agențiilor de rating de credit în UE. 
Comisia consideră că delegarea de competențe ar trebui să fie menținută și pe viitor. Acest lucru ar fi deosebit de relevant în cazul în care s-ar dovedi necesară, la un moment dat, revizuirea regulamentelor delegate ale Comisiei privind taxele și privind normele procedurale pentru amenzi și penalități cu titlu cominatoriu, după ce se va obține mai multă experiență cu privire la modul în care aceste norme funcționează în practică.

Comisia invită Parlamentul European și Consiliul să ia act de prezentul raport.
� JO L 302, 17.11.2009, p. 1.


� Regulamentul (UE) nr. 513/2011 al Parlamentului European și al Consiliului din 11 mai 2011 de modificare a Regulamentului (CE) nr. 1060/2009 privind agențiile de rating de credit, JO L 145, 31.5.2011, p. 30.


� Regulamentul (UE) nr. 462/2013 al Parlamentului European și al Consiliului din 21 mai 2013 de modificare a Regulamentului (CE) nr. 1060/2009 privind agențiile de rating de credit, JO L 146, 31.5.2013, p. 1.


� Regulamentul delegat (UE) nr. 272/2012 al Comisiei din 7 februarie 2012 de completare a Regulamentului (CE) nr. 1060/2009 al Parlamentului European și al Consiliului cu privire la taxele aplicate de Autoritatea Europeană pentru Valori Mobiliare și Piețe agențiilor de rating de credit, JO L 90, 28.3.2012, p. 6.


� Regulamentul delegat (UE) nr. 946/2012 al Comisiei din 12 iulie 2012 de completare a Regulamentului (CE) nr. 1060/2009 al Parlamentului European și al Consiliului în ceea ce privește normele procedurale referitoare la amenzile impuse agențiilor de rating de credit de către Autoritatea Europeană pentru Valori Mobiliare și Piețe, inclusiv normele referitoare la dreptul la apărare și dispozițiile temporale, JO L 282, 16.10.2012, p. 23.


� Articolul 5 alineatul (6) al doilea paragraf litera (b) din Regulamentul (CE) nr. 1060/2009.


� Articolul 1 punctul 5 litera (b) din Regulamentul (UE) nr. 462/2013.


� Articolul 1 punctul 3 litera (e) din Regulamentul (UE) nr. 513/2011.


� Decizia Comisiei din 28 septembrie 2010 privind recunoașterea cadrului juridic și de supraveghere al Japoniei ca fiind echivalent cu cerințele Regulamentului (CE) nr. 1060/2009 al Parlamentului European și al Consiliului privind agențiile de rating de credit, JO L 254, 29.9.2010, p. 46.


� Decizia de punere în aplicare a Comisiei din 5 octombrie 2012 privind recunoașterea cadrului juridic și de supraveghere al Statelor Unite ale Americii ca fiind echivalent cu cerințele Regulamentului (CE) nr. 1060/2009 al Parlamentului European și al Consiliului privind agențiile de rating de credit, JO L 274, 9.10.2012, p. 32.


� Decizia de punere în aplicare a Comisiei din 5 octombrie 2012 privind recunoașterea cadrului juridic și de supraveghere al Canadei ca fiind echivalent cu cerințele Regulamentului (CE) nr. 1060/2009 al Parlamentului European și al Consiliului privind agențiile de rating de credit, JO L 278, 12.10.2012, p. 17.


� Decizia de punere în aplicare a Comisiei din 5 octombrie 2012 privind recunoașterea cadrului juridic și de supraveghere al Australiei ca fiind echivalent cu cerințele Regulamentului (CE) nr. 1060/2009 al Parlamentului European și al Consiliului privind agențiile de rating de credit, JO L 274, 9.10.2012, p. 30.


� Decizia de punere în aplicare a Comisiei din 28 aprilie 2014 privind recunoașterea cadrului juridic și de supraveghere al Argentinei ca fiind echivalent cu cerințele Regulamentului (CE) nr. 1060/2009 al Parlamentului European și al Consiliului privind agențiile de rating de credit, JO L 132, 3.5.2014, p. 68.


� Decizia de punere în aplicare a Comisiei din 28 aprilie 2014 privind recunoașterea cadrului juridic și de supraveghere al Braziliei ca fiind echivalent cu cerințele Regulamentului (CE) nr. 1060/2009 al Parlamentului European și al Consiliului privind agențiile de rating de credit, JO L 132, 3.5.2014, p. 65.


� Decizia de punere în aplicare a Comisiei din 28 aprilie 2014 privind recunoașterea cadrului juridic și de supraveghere al Mexicului ca fiind echivalent cu cerințele Regulamentului (CE) nr. 1060/2009 al Parlamentului European și al Consiliului privind agențiile de rating de credit, JO L 132, 3.5.2014, p. 71.


� Decizia de punere în aplicare a Comisiei din 28 aprilie 2014 privind recunoașterea cadrului juridic și de supraveghere al Hong Kongului ca fiind echivalent cu cerințele Regulamentului (CE) nr. 1060/2009 al Parlamentului European și al Consiliului privind agențiile de rating de credit, JO L 132, 3.5.2014, p. 76.


� Decizia de punere în aplicare a Comisiei din 28 aprilie 2014 privind recunoașterea cadrului juridic și de supraveghere al Singaporelui ca fiind echivalent cu cerințele Regulamentului (CE) nr. 1060/2009 al Parlamentului European și al Consiliului privind agențiile de rating de credit, JO L 132, 3.5.2014, p. 73.


� Articolul 1 punctul 19 din Regulamentul (UE) nr. 513/2011.

